எகிப்து மன்னனாகிய பார்வோனே!  நான் உனக்கு எதிராய் இருக்கின்றேன்;  உன் ஆறுகளின் நடுவே வாழும் பெரிய முதலை நீ!  'நைல் என்னுடையது; நானே அதை உருவாக்கிக்கொண்டேன்' என்கிறாய் நீ! 4 ஆனால், நான் உன் வாயில் தூண்டில்களை மாட்டி  உன் ஆறுகளின் மீன்கள் யாவும் உன் செதில்களில் ஒட்டிக்கொள்ளச் செய்வேன்;  உன்னையும் உன் செதில்களில் ஒட்டியுள்ள மீன்களையும்  உன் ஆறுகளினின்று வெளியே இழுத்துப் போடுவேன்.